**ДО**

**ОБЩИНСКИ СЪВЕТ**

**ЕЛХОВО**

**П Р Е Д Л О Ж Е Н И Е**

**ОТ ПЕТЪР ГЕНДОВ КМЕТ НА ОБЩИНА ЕЛХОВО**

**ОТНОСНО: Приемане на Програма за управление и разпореждане с имоти общинска собственост на община Елхово за 2025 година.**

**УВАЖАЕМИ ОБЩИНСКИ СЪВЕТНИЦИ,**

На основание чл. 8, ал. 9 от Закона за общинската собственост (ЗОС) и във връзка с чл. 5, ал. 1 от Наредбата за реда за придобиване, управление и разпореждане с общинско имущество на Община Елхово, Общинският съвет приема ежегодно Програма за управление и разпореждане с имотите – общинска собственост, по предложение на Кмета на общината.

Програмата следва да е съобразена със Стратегията за развитие на общинската собственост и стопанската дейност на Общината, приета от Общинския съвет. Тя представлява основен инструмент за управление на общинската собственост и формира съществена част от собствените приходи на Общината. В тази връзка програмата се приема преди утвърждаването на бюджета на Общината за съответната година и подлежи на актуализация при необходимост.

Годишната програма за управление и разпореждане с общинската собственост за 2025 година е изготвена в съответствие с основните цели, принципи и приоритети, заложени в общинската стратегия за управление на общинската собственост. При изготвянето ѝ са взети предвид характеристиките на различните видове имоти, които ще бъдат предмет на управление и разпореждане, както и нуждите на Общината от нови имоти и способите за тяхното придобиване.

Програмата съдържа следните основни елементи:

1. **Прогноза за очакваните приходи и разходи**, свързани с придобиването, управлението и разпореждането с имоти – общинска собственост;
2. **Описание на имотите**, които Общината има намерение да предложи за:
   * предоставяне под наем;
   * продажба;
   * внасяне като непарична вноска в капитала на търговски дружества;
   * учредяване на ограничени вещни права;
   * предоставяне на концесия;
3. **Описание на имотите**, които Общината предвижда да замени срещу имоти на граждани или юридически лица, с подробно описание на нуждите и вида на имотите, които желае да придобие;
4. **Описание на имотите**, които Общината има намерение да придобие в собственост, както и начините за тяхното придобиване;
5. **Други данни**, определени от Общинския съвет.

РЕШЕНИЯ:

1. На основание чл.21, ал. 1, т. 12 от ЗМСМА и чл.8, ал.9 от Закона за общинската собственост и чл. 5 ал. 1 от Наредбата за реда за придобиване, управление и разпореждане с общинско имущество на Община Елхово, Общински съвет — Елхово приема Програма за управление и разпореждане с имоти - общинска собственост в Община Елхово през 2025 година;
2. На основание чл. 5 ал. 3 от Наредбата за реда за придобиване, управление и разпореждане с общинско имущество на Община Елхово, Общински съвет — Програма за управление и разпореждане с имоти - общинска собственост за 2025 година да се публикува на интернет страницата на община Елхово и на таблото за обяви в Община Елхово;

Приложение: Проект на Програма за управление и разпореждане с имоти - общинска собственост в Община Елхово през 2025 година.

**ПЕТЪР ГЕНДОВ**

*Кмет на община Елхово*

|  |  |  |
| --- | --- | --- |
| Съгласувал:  Пепа Кючукова  Зам.кмет на община Елхово | Съгласувал:  Лидия Кръстева  Главен юрисконсулт | Изготвил:  Мария Петрова  Началник отдел „СУ,ОС и Е“ |

|  |  |  |
| --- | --- | --- |
|  |  |  |